མགོན་ཁང་ནི་ཁང་བ་གྲུ་བཞི་ནར་མོ་བ་ཞིག་ཡིན་ལ་སྒེའུ་ཁུང་གཅིག་ཁོ་ན་ལས་མེད་ཅིང་།གཅིག་པོ་དེ་སྒོ་དང་ཁ་གཏད་ཀྱི་གྱང་ངོས་མཐོ་ས་ཞིག་ཏུ་ཡོད།མཐའི་རྩིག་གྱང་རྣམས་སྟེང་འོག་རིམ་པ་གཉིས་སུ་བགོས་འདུགབང་རིམ་སྟེང་མའི་ཐོག་ཏུ་མིའི་མིག་དང་ནང་ཁྲོལ་གྱི་ལྡ་ལྡི་ཡིས་བཀང་འདུག་ལ།དེའི་ཤུལ་གྱི་གྱང་ངོས་ཆེ་ཤོས་དེ་འཇིགས་སུ་རུང་བའི་སྲུང་མའི་སྐུ་བརྙན་གྱིས་བཀང་འདུགགྱང་ཐང་འདི་དག་ནི་ནག་ཐང་གི་རྣམ་པས་བཞེངས་འདུགནག་ཐང་ནི་གནའ་བོའི་ཐང་ག་བཞེངས་སྲོལ་ཞིག་ཡིན་ལ།ཐང་ག་འདི་རིགས་ཀྱི་ནང་དུ་འཇིགས་རུང་སྲུང་མའི་སྐུ་གཟུགས་ནག་པོ་དེ།གསེར་གྱི་ཐིག་རིས་ལ་བརྟེན་ནས་གཞི་ངོས་ནག་པོའི་ཐོག་ནས་ཚུར་མངོན་པར་བྱེད་ཀྱི་ཡོད།ཐང་ག་བཞེངས་སྲོལ་འདི་དུས་རབས་དགུ་བ་ནས་བཟུང་དར་ཡོད་པའི་དཔེ་མཚོན་ཏུན་ཧོང་བྲག་ཕུག་ནས་རྙེད་མོད།འོན་ཀྱང་།དངོས་སུ་ཤུགས་ཆེན་དར་བ་ནི་དུས་རབས་བཅུ་བདུན་པ་ནས་དུས་རབས་བཅུ་དགུ་བ་བར་ཡིན།སྲུང་མ་གཙོ་བོ་རེ་རེའི་སྐུ་བརྙན་གྱི་ཀླད་དུ།སྲུང་མ་གང་དེ་བསྟེན་པ་དང་འབྲེལ་བའི་ཆོས་སྤེལ་མཁན་གྱི་བརྒྱུད་པའི་བླ་མ་རྣམས་ཀྱི་སྐུ་བརྙན་ཐིག་རིས་དམར་པོ་ཞིབ་མོ་ཞིག་གིས་བཞེངས་ཡོད།